
ΑΠΟΣΠΑΣΜΑ                        
Από το πρακτικό της με αριθ. 18ης/2023  Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 198/2023
Στη Λευκάδα σήμερα  στις 30 του μηνός Μαϊου του έτους 2023,  ημέρα  Τρίτη και  ώρα 12:00,  ήλθε σε τακτική διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 12470/26-5-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.
                ΠΑΡΟΝΤΕΣ                                                                ΑΠΟΝΤΕΣ                   

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Τέθηκαν για συζήτηση τρία (3) θέματα Εκτός Ημερήσιας Διάταξης.
ΘΕΜΑ 1ο:  Απόφαση Ο.Ε. για την από 24.4.2023 (αρ. εκθ. καταθ.10 3/2023) αγωγή της  εταιρείας με την επωνυμία  ΧΑΡΑΛΑΜΠΟΣ ΣΚΛΑΒΕΝΙΤΗΣ και ΣΙΑ ΕΕ. η οποία εκδικάζεται ενώπιον του  Μονομελούς Πρωτοδικείου Λευκάδας, με την νέα διαδικασία του Κ. Πολ .Δ.






Εισηγήτρια: Μαυρέτα Καρύδη, δικηγόρος του Δήμου

Ο Πρόεδρος της Ο.Ε. κ. Αναστάσιος Γαζής Αντιδήμαρχος, έδωσε τον λόγο στην κα Μαυρέτα Καρύδη, δικηγόρο του Δήμου, η οποία εισηγούμενη το θέμα, έθεσε υπόψη των μελών της Επιτροπής την εξής γνωμοδότησή της:

«Με την αναφερόμενη ανωτέρω αγωγή, η  αντίδικος όπως εκπροσωπείται  εκθέτει ότι δεν έχει εξοφληθεί για τις  υπηρεσίες  που παρείχε κατ’ ακολουθίαν των  προφορικών εντολών που έλαβε από 1-5-2022 έως  12-3-2023.Ειδικότερα, η αντίδικος επικαλείται ότι αν και πώλησε και παρέδωσε στο Δήμο Λευκάδας για τις ανάγκες των οχημάτων και των μηχανημάτων έργου στη Δημοτική Ενότητα Απολλωνίων, προϊόντα καυσίμων  αντί συνολικού ποσού 28.653 ευρώ  συμπεριλαμβανομένου  του αναλογούντος ΦΠΑ 24% καθώς και το ποσό των 900 επιπλέον ευρώ για τα έξοδα που έχει επιβαρυνθεί με την άσκηση της αγωγής ήτοι συνολικά 29.553,30 ευρώ

Για τις συμφωνηθείσες υπηρεσίες  που παρείχε σχετικά εκδόθηκαν  και τα αντίστοιχα τιμολόγια παροχής υπηρεσιών, τα οποία προσαρτώνται στην υπο κρίση αγωγή. 

Περαιτέρω με την αριθ’7510/7-4-2023 αναγνώριση οφειλής  του Αντιδημάρχου του Δήμου Λευκάδας  Αναστασίου Γαζή φαίνεται να συμφωνείται και συνομολογείται πλήρως το περιεχόμενο της υπό κρίση αγωγής .

 Τα δικαστήρια συχνά κάνουν δεκτούς τους σχετικούς ισχυρισμούς των ιδιωτών, ιδίως όταν η απαίτηση προκύπτει από έγγραφα, όπως εν προκειμένω. Επομένως, τυχόν εμπλοκή σε δικαστικές διαδικασίες ενδέχεται να επιβαρύνει το Δήμο με περαιτέρω τόκους, δικαστικά έξοδα κλπ.

Ο αντίδικος αιτείται την καταβολή ποσού 28.653,30 ευρώ νομιμοτόκως από την ημερομηνία  επίδοσης της αγωγής μέχρι την εξόφληση  καθώς και την καταδίκη του Δήμου στη δικαστική του δαπάνη, η οποία αντιστοιχεί στα 900 ευρώ Αν η αγωγή συζητηθεί, χωρίς προηγούμενο συμβιβασμό, στο ποσό θα προστεθούν επιπλέον τόκοι. 

ΓΙΑ ΤΟΥΣ ΛΟΓΟΥΣ ΑΥΤΟΥΣ

Εισηγούμαι στην Ο.Ε. να παρασχεθεί εντολή στην δικηγόρο Λευκάδας Μαυρέτα Καρύδη να υπογράφει πρακτικό συμβιβασμού ενώπιον του αρμοδίου Δικαστηρίου για την από 24.4.2023 (αρ. εκθ. καταθ. 103/2023) αγωγή της ετερόρρυθμης εταιρείας με την επωνυμία ΧΑΡΑΛΑΜΠΟΣ ΣΚΛΑΒΕΝΙΤΗΣ ΚΑΙ ΣΙΑ ΕΕ. ενώπιον του  Μονομελούς Πρωτοδικείου Λευκάδας, συνομολογώντας την οφειλή του Δήμου για το ποσό των  28.653,300 ευρώ, καθώς και τη δικαστική δαπάνη των 900 ευρώ.  Το συνομολογηθέν ποσό να καταβάλλεται εντός τριών μηνών από την κοινοποίηση εκ μέρους του ενάγοντος του πρακτικού συμβιβασμού. 

Σε περίπτωση μη έγκρισης από την Ο.Ε. ή μη επίτευξης συμβιβασμού να παρασταθεί ενώπιον του Μονομελούς Πρωτοδικείου Λευκάδας   προς υποστήριξη των συμφερόντων του Δήμου και να υποβάλει προτάσεις αναφορικά με την από 24.4.2023 και αριθμό κατάθεσης 103/2023) αγωγή της ετερόρρυθμης εταιρείας με την επωνυμία ΧΑΡΑΛΑΜΠΟΣ ΣΚΛΑΒΕΝΙΤΗΣ ΚΑΙ ΣΙΑ ΕΕ. ενώπιον του  Μονομελούς Πρωτοδικείου Λευκάδας.» 

Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
ΑΠΟΦΑΣΙΖΕΙ ΟΜΟΦΩΝΑ
Χορηγεί εντολή στην δικηγόρο του Δήμου Λευκάδας Μαυρέτα Καρύδη, να υπογράψει πρακτικό συμβιβασμού ενώπιον του αρμοδίου Δικαστηρίου για την από 24.4.2023 (αρ. εκθ. καταθ. 103/2023) αγωγή της ετερόρρυθμης εταιρείας με την επωνυμία ΧΑΡΑΛΑΜΠΟΣ ΣΚΛΑΒΕΝΙΤΗΣ ΚΑΙ ΣΙΑ ΕΕ. ενώπιον του  Μονομελούς Πρωτοδικείου Λευκάδας, συνομολογώντας την οφειλή του Δήμου για το ποσό των  28.653,300 ευρώ, καθώς και τη δικαστική δαπάνη των 900 ευρώ.  Το συνομολογηθέν ποσό να καταβάλλεται εντός τριών μηνών από την κοινοποίηση εκ μέρους του ενάγοντος του πρακτικού συμβιβασμού. 

Σε περίπτωση μη επίτευξης συμβιβασμού, η ανωτέρω δικηγόρος Μαυρέτα Καρύδη, να παρασταθεί ενώπιον του Μονομελούς Πρωτοδικείου Λευκάδας   προς υποστήριξη των συμφερόντων του Δήμου και να υποβάλει προτάσεις αναφορικά με την από 24.4.2023 και αριθμό κατάθεσης 103/2023) αγωγή της ετερόρρυθμης εταιρείας με την επωνυμία ΧΑΡΑΛΑΜΠΟΣ ΣΚΛΑΒΕΝΙΤΗΣ ΚΑΙ ΣΙΑ ΕΕ. 



Η απόφαση αυτή πήρε αύξοντα αριθμό: 198/2023.              
     

    Ο Πρόεδρος 

                          

 Τα Μέλη

     
          ΑΝΑΣΤΑΣΙΟΣ ΓΑΖΗΣ[image: image1.png]

